b'\n_START_ARTICLE_\nJoulu avaruudessa\n_START_PARAGRAPH_\nJoulu avaruudessa on maapallolla vietetty\xc3\xa4 joulua yksinkertaisempi, sill\xc3\xa4 avaruuslennoilla on tiukka aikataulu ja avaruuteen on hankala vied\xc3\xa4 erikseen joulukoristeita.\n_START_SECTION_\nHistoria\n_START_PARAGRAPH_\nAvaruudessa vietettiin joulua ensimm\xc3\xa4isen kerran Apollo 8:n kiert\xc3\xa4ess\xc3\xa4 Kuuta jouluaattona vuonna 1968. Tuolloin Apollo 8:n astronautit l\xc3\xa4hettiv\xc3\xa4t terveiset perheilleen ja lukivat Raamatun luomiskertomusta. Koska avaruuteen on hankala vied\xc3\xa4 erikseen joulukoristeita, avaruudessa joulua viett\xc3\xa4v\xc3\xa4t ovat olleet kekseli\xc3\xa4it\xc3\xa4: vuonna 1973 Skylab 4:n astronautit rakensivat joulupuun tyhjist\xc3\xa4 elintarviket\xc3\xb6lkeist\xc3\xa4. 2000-luvulla Kansainv\xc3\xa4linen avaruusaseman miehist\xc3\xb6 on antanut toisilleen lahjoja.\n_START_SECTION_\nJuhlinta\n_START_PARAGRAPH_\nAvaruusasemilla on yksitt\xc3\xa4isi\xc3\xa4 avaruuslentoja enemm\xc3\xa4n tilaa, joten niiss\xc3\xa4 joulua voidaan juhlia monipuolisemmin. Joulunvietto maapallolla ei n\xc3\xa4y avaruuteen asti.'